pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรี ตรวจราชการ จ.ร้อยเอ็ด และ จ.กาฬสินธุ์
วันพฤหัสบดีที่ 7 มีนาคม 2567
07/03/2567
นายกรัฐมนตรี ตรวจราชการ จ.ร้อยเอ็ด และ จ.กาฬสินธุ์
วันเสาร์ที่ 2 มีนาคม 2567
นายกรัฐมนตรี ตรวจราชการ จ.ร้อยเอ็ด และ จ.กาฬสินธุ์
ต่อจากนี้ไป ขอเชิญรับฟังไทยคู่ฟ้า
นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ตรวจราชการ จ.ร้อยเอ็ด
และจ.กาฬสินธุ์ ในวันนี้ (2มี.ค.67) เพื่อติดตามการพัฒนาโครงสร้างพื้นฐาน โดยติดตามการบริหารจัดการน้ํา
ณ โครงการส่งน้ําและบํารุงรักษาชีกลาง
และหารือประเด็นการบริหารจัดการน้ําเพื่อเป็นแหล่งกักเก็บน้ําและใช้สําหรับการอุปโภคบริโภค ที่ จ.ร้อยเอ็ด
ตรวจติดตามการแก้ไขปัญหาน้ําท่วม-น้ําแล้ง ณ สถานีสูบน้ําด้วยไฟฟ้ากุดแคน
การแก้ไขปัญหาพนังกั้นลําน้ําชีทรุดตัว
หารือประเด็นการบริหารจัดการน้ําเพื่อเป็นแหล่งกักเก็บน้ําและใช้สําหรับการอุปโภค ณ
พื้นที่ก่อสร้างอ่างเก็บน้ําห้วยส้มป่อย การพัฒนาพื้นที่ให้เป็นแลนด์มาร์คและเป็นจุดแวะพักของจังหวัด ณ
บึงอร่าม และประชุมหารือประเด็นปัญหาและแผนพัฒนา จ.กาฬสินธุ์
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-​”นฤมล“ เผยโอกาสเติบโตสินค้าเกษตรไทยภายใต้ความตกลง JTEPA อนาคตสดใส ตลาดญี่ปุ่นให้ความสนใจสินค้าเกษตรไทย
วันพฤหัสบดีที่ 7 มีนาคม 2567
07/03/2567
​”นฤมล“ เผยโอกาสเติบโตสินค้าเกษตรไทยภายใต้ความตกลง JTEPA อนาคตสดใส ตลาดญี่ปุ่นให้ความสนใจสินค้าเกษตรไทย
​”นฤมล“ เผยโอกาสเติบโตสินค้าเกษตรไทยภายใต้ความตกลง JTEPA อนาคตสดใส ตลาดญี่ปุ่นให้ความสนใจสินค้าเกษตรไทย
วันนี้ (7 มีนาคม 2567) ศาสตราจารย์ นฤมล ภิญโญสินวัฒน์ ผู้แทนการค้าไทย เปิดเผยว่า ได้เยี่ยมชมบูธผู้ประกอบการไทยรวม 50 บูธ ใน Thailand Pavilion—Kitchen of the World ในงานแสดงสินค้า Foodex Japan 2024 ณ Tokyo Big Sight กรุงโตเกียว ประเทศญี่ปุ่น ได้มีโอกาสหารือร่วมกับทีมไทยแลนด์ ประกอบด้วย นายฉันทพัทธ์ ปัญจมานนท์ ทูตพาณิชย์ประจําประเทศญี่ปุ่น คุณพิมพ์ใจ มัตสึโมโต ผู้แทนกิตติมศักดิ์ของกระทรวงพาณิชย์ประจําญี่ปุ่น และผู้บริหารบริษัทญี่ปุ่นผู้นําเข้าผลไม้จากไทย เช่น Jalux และ Delica Foods รวมถึง ผู้ประกอบการ Supermarket รายใหญ่ของญี่ปุ่น เช่น AEON, Beisia, Seijo Ishi และ Yaoko
ผู้แทนการค้าเปิดเผยเพิ่มเติมว่า สินค้าเกษตรของไทยยังมีโอกาสเติบโตอีกมากในตลาดญี่ปุ่น กระทรวงพาณิชย์และกระทรวงเกษตรฯ ทํางานร่วมกันอย่างใกล้ชิด ภายใต้นโยบายการใช้ตลาดนํา นวัตกรรมเสริม เพิ่มรายได้ ด้วยแผนการขยายตลาดสินค้ากล้วยหอมทอง มังคุด สับปะรดภูแล โดยใช้ประโยชน์จากความตกลงระหว่างราชอาณาจักรไทยกับญี่ปุ่นสําหรับความเป็นหุ้นส่วนเศรษฐกิจ (Agreement between the Kingdom of Thailand and Japan for an Economic Partnership: JTEPA)ให้มากขึ้น
“ผลสําเร็จที่เป็นรูปธรรมจากการดําเนินความร่วมมือในกรอบความปลอดภัยด้านอาหารภายใต้ JTEPA คือ การเปิดตลาดสินค้าเกษตรของแต่ละฝ่าย โดยในปี 2566 ญี่ปุ่นได้อนุญาตให้ประเทศไทยส่งออกมังคุดสดโดย ไม่ต้องผ่านการอบไอน้ํา ทําให้ช่วยลดต้นทุนการผลิตและเพิ่มมูลค่าตลาดส่งออกให้กับมังคุดสดของประเทศไทย” ผู้แทนการค้าย้ํา
รัฐบาลไทย-ข่าวทำเนียบรัฐบาล-นายกฯ หารือผู้จัดกิจกรรมระดับโลกทั้งการแข่งขันรถยนต์และการจัดแสดงศิลปะระดับโลก รวมทั้งได้เยี่ยมชมห้างสรรพสินค้าขยายโอกาสให้ดีไซเนอร์ของไทย
วันเสาร์ที่ 9 มีนาคม 2567
09/03/2567
นายกฯ หารือผู้จัดกิจกรรมระดับโลกทั้งการแข่งขันรถยนต์และการจัดแสดงศิลปะระดับโลก รวมทั้งได้เยี่ยมชมห้างสรรพสินค้าขยายโอกาสให้ดีไซเนอร์ของไทย
นายกฯ หารือผู้จัดกิจกรรมระดับโลกทั้งการแข่งขันรถยนต์และการจัดแสดงศิลปะระดับโลก รวมทั้งได้เยี่ยมชมห้างสรรพสินค้าขยายโอกาสให้ดีไซเนอร์ของไทย ตลอดจนเยี่ยมชมห้างสรรพสินค้าปลีกซึ่งมีสินค้าไทยวางขายจํานวนมาก
วันนี้ (9 มีนาคม 2567) นายกรัฐมนตรีให้สัมภาษณ์สื่อมวลชน จากการได้พบหารือกับผู้จัดกิจกรรมทั้งการแข่งขันรถแข่งระดับโลกและการจัดงานศิลปะระดับโลก ที่ประเทศฝรั่งเศส
โดยนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง กล่าวว่า วันนี้ นางสาวแพรทองธาร ชินวัตร รองประธานคณะกรรมการซอฟพาวเวอร์ได้ร่วมการหารือด้วย โดยการหารือกับผู้จัด Formula E และผู้จัดประสงค์จัดการแข่งขันในประเทศไทยถือว่า ตรงตามความต้องการของประเทศไทยโดยที่ทราบว่า ยอดจองรถ EV ในไตรมาสสี่ที่ผ่านมา ยอดจองเป็นรถอีวีกว่า 40% ถือว่ามีอัตราการใช้ที่เยอะมาก ดังนั้น การเจอกันถือเป็นนิมิตหมายที่ดีที่จะส่งเสริมการใช้รถยนต์ไฟฟ้า โดยโอกาสนี้ยังได้พูดคุยนัดหมายผู้บริหารเพื่อเยี่ยมชมสถานที่ที่มีศักยภาพสามารถใช้จัดแข่งขันได้ที่ จังหวัดเชียงใหม่ ผู้บริหาร จะเดินทางมาเยี่ยมชม ซึ่งถือเป็นการสนับสนุน green sustainability อีกด้วย
กําหนดการที่สองนายกฯ ได้พบกับ ผู้จัดงาน Art Basel โดยได้เชิญมาจัดงานนิทรรศการที่ประเทศไทย ซึ่งหากมีนักลงทุนบินเข้ามา ก็จะต้องให้การดูแล เกี่ยวกับภาษี เพราะจะมีการนําเข้า Art Object และถือเป็นโอกาสให้งานศิลปะของไทย
สถานที่ที่สาม คือห้างแกลเลอรี่ ซึ่งเจ้าของถือเป็นเจนเนอเรชั่นที่ห้า โดยแจ้งว่าคนไทยมาใช้จ่ายที่ห้างคิดเป็นรายได้กว่า 2% ของยอดขาย ซึ่งไทยและฝรั่งเศสมีความสัมพันธ์กันมาอย่างยาวนาน และห้างมีแผนที่จะกั้นพื้นที่ไว้สําหรับ young designer ในขณะเดียวกันนายกฯ ก็ได้เชิญไปตั้ง pop-up ที่ประเทศไทย
ส่วนที่สุดท้าย เป็นห้างค้าปลีกที่มีสินค้าไทยมาวางขายจํานวนมาก เช่น นําเข้าต้นหอมไทยกว่า 60,000 กิโลกรัม ซึ่งนายกรัฐมนตรีอยากให้นําเข้าสินค้าไทยมาขายให้มากขึ้น และหาก สามารถเจรจา FTA ได้สําเร็จก็จะเป็นการอํานวยความสะดวกให้กับสินค้าไทยเป็นอย่างมาก โดย ได้ให้กระทรวงพาณิชย์ไปดูและประสานงานช่วยแก้แก้ไขปัญหาข้อติดขัดต่างๆ พร้อมหวังว่าวันที่ 18 เดือนนี้การเจรจา FTA จะจบลง เพื่อให้สินค้าไทยได้มาโชว์ในประเทศที่ได้เป็นที่ได้ชื่อว่า Fashion Capital City of the World
รัฐบาลไทย-ข่าวทำเนียบรัฐบาล-นายกฯ ลุยต่อ หารือภาคเอกชนชั้นนำฝรั่งเศส Valeo Airbus EssilorLuxottica และ Forvia
วันศุกร์ที่ 8 มีนาคม 2567
นายกฯ ลุยต่อ หารือภาคเอกชนชั้นนําฝรั่งเศส Valeo Airbus EssilorLuxottica และ Forvia
นายกฯ ลุยต่อ หารือภาคเอกชนชั้นนําฝรั่งเศส Valeo Airbus EssilorLuxottica และ Forvia
วันนี้ (8 มีนาคม 2567) นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง พบหารือเอกชนชั้นนําฝรั่งเศส ดังนี้
-เวลา 14.40 น. (เวลาท้องถิ่นกรุงปารีส) ผู้บริหารบริษัท Valeo ซึ่งเชี่ยวชาญในการออกแบบและการผลิตส่วนประกอบ System Integration และเทคโนโลยีด้านความปลอดภัยสําหรับอุตสาหกรรมยานยนต์
บริษัทมีชื่อเสียงในด้านนวัตกรรมในการพัฒนาและการผลิตเทคโนโลยีสําหรับเครื่องยนต์สันดาปแบบดั้งเดิมและยานพาหนะไฟฟ้า รวมทั้ง ความมุ่งมั่นที่จะใช้ พลังงานสะอาด ในการดําเนินกิจการเพื่อบรรลุเป้าหมายความเป็นกลางทางคาร์บอน (carbon neutrality) และให้โอกาสวิศวกรรุ่นใหม่ที่เป็นผู้หญิง ในการทํางาน
-เวลา 15.20 น. (เวลาท้องถิ่นกรุงปารีส) ผู้บริหารบริษัท Airbus Group เป็นบริษัทผลิตอากาศยานและระบบป้องกันประเทศที่ใหญ่ที่สุดในยุโรป มีชื่อเสียงในด้านเครื่องบินไอพ่นเชิงพาณิชย์ โดยปัจจุบันมีเครื่องบิน Airbus ใช้ในโลกกว่า 8 พันลํา และทุกปีมีการผลิต กว่า 700 ลํา สํานักงาน Airbus ที่ไทย ใช้แรงงานไทยกว่า 90 %
บริษัทฯ มีการดําเนินงาน: 3 ส่วนธุรกิจหลัก: เครื่องบินพาณิชย์ เฮลิคอปเตอร์ และการป้องกันและอวกาศ ทั้งนี้ บริษัทในไทย เป็นศูนย์บริการปฏิบัติการการบิน ซึ่งปัจจุบันมีเพียง 2 แห่งคือ ที่ฝรั่งเศสและไทย เป็นแห่งที่ 2 ซึ่งดูแลสายการบินทั่วโลก และศูนย์ MRO ของเฮลิคอปเตอร์ระดับภูมิภาค
นโยบาย ESG ของบริษัทฯ มีเป้าหมายลดการปล่อบก๊าซเรือนกระจกเป็นศูนย์ ภายในปี 2578 (เครื่องบินพาณิชย์ที่ใช้พลังงานไฮโดรเจน) และฝูงบินที่รองรับ SAF 100% ภายในปี 2573
-เวลา 16.00 น. (เวลาท้องถิ่นกรุงปารีส) ผู้บริหารบริษัท EssilorLuxottica ซึ่งเป็นบริษัทผู้ออกแบบ ผลิต และจัดจําหน่ายผลิตภัณฑ์เลนส์สายตา แว่นกันแดด และกรอบแว่นตาสัญชาติฝรั่งเศส-อิตาลี ดําเนินธุรกิจในไทยมายาวนานกว่า 30 ปี และจะพิจารณาลงทุนอย่างต่อเนื่อง ชื่นชอบการลงทุนทําธุรกิจและใช้ไทยเป็นฐานส่งออก
โดยบริษัทฯ ขอให้ไทยอํานวยความสะดวกด้าน การคมนาคมขนส่งระหว่างลาดกระบัง-ระยอง
-เวลา 16.40 น. (เวลาท้องถิ่นกรุงปารีส) ผู้บริหารบริษัท Forvia Group ซึ่งเป็นบริษัทซัพพลายเออร์ชิ้นส่วนยานยนต์ (Tier 1 Supplier) ข้ามชาติของฝรั่งเศสใหญ่อันดับ 7 ของโลก ซึ่งเป็นการควบรวมระหว่างบริษัท Faurecia สัญชาติฝรั่งเศส และ Hella สัญชาติเยอรมันในปี 2565 ครองตลาดอันดับ 1 ด้านเทคโนโลยีภายในรถยนต์และระบบปล่อยไอเสีย
โดยบริษัทจะขยายการลงทุนในไทยและขอให้รัฐบาลไทยสนับสนุนการลงทุนทางธุรกิจ การอํานวยความสะดวกในการดําเนินธุรกิจ (Ease of doing business) รวมทั้งให้ช่วยลดอุปสรรคความล่าช้ากฎระเบียบในทางราชการ ซึ่งรัฐบาลพร้อมที่จะให้ความสนับสนุน
รัฐบาลไทย-ข่าวทำเนียบรัฐบาล-ตลาดลำไย-ทุเรียน คึกคัก ! รมช.ไชยา ผลักดันจันทบุรีโมเดล มั่นใจเกษตรกรมีความพร้อม ส่งผลไม้คุณภาพ
วันเสาร์ที่ 9 มีนาคม 2567
ตลาดลําไย-ทุเรียน คึกคัก ! รมช.ไชยา ผลักดันจันทบุรีโมเดล มั่นใจเกษตรกรมีความพร้อม ส่งผลไม้คุณภาพ
ตลาดลําไย-ทุเรียน คึกคัก ! รมช.ไชยา ผลักดันจันทบุรีโมเดล มั่นใจเกษตรกรมีความพร้อม ส่งผลไม้คุณภาพ
เมื่อวันที่ 8 มีนาคม 2567 นายไชยา พรหมา รัฐมนตรีช่วยว่าการกระทรวงเกษตรและสหกรณ์ ลงพื้นที่พบปะพี่น้องเกษตรกรชาวสวนลําไย ณ โรงงานลําไยและทุเรียนแพลตตินั่ม ฟรุ๊ต ตําบลทับช้าง อําเภอสอยดาว จังหวัดจันทบุรี โดยมี นางสาวภัทราภรณ์ โสเจยยะ รองปลัดกระทรวงเกษตรและสหกรณ์ นายมนต์สิทธิ์ ไพศาลธนวัฒน์ ผู้ว่าราชการจังหวัดจันทบุรี ผู้บริหาร เจ้าหน้าที่ในสังกัดกระทรวงเกษตรฯ และส่วนจังหวัดให้การต้อนรับในพื้นที่
รัฐมนตรีช่วยฯ ไชยา กล่าวว่า จังหวัดจันทบุรีเป็นพื้นที่ผลิตและส่งออกผลไม้อันดับต้น ๆ ของประเทศ มีความได้เปรียบในการเพาะปลูก โดยเฉพาะการร่วมมือกันของหน่วยงานในสังกัดกระทรวงเกษตรฯ ส่วนจังหวัด เกษตรกร และเอกชนในพื้นที่มีการช่วยกันดูแลการผลิต การคัดเลือก การส่งเสริมความรู้ให้เกษตรกร เพื่อพัฒนาคุณภาพผลิตให้มีประสิทธิภาพ ได้รับมาตรฐาน GAP นําไปสู่การส่งออกไปยังประเทศต่าง ๆ อาทิ อินโดนีเซีย ที่ไทยเข้าไปครองตลาดนําเข้าผลไม้ได้ถึงร้อยละ 85 จึงเกิดจันทบุรีโมเดล จังหวัดต้นแบบการเพาะปลูกสินค้าเกษตร ตามนโยบายรัฐบาลเศรษฐา "ตลาดนํา นวัตกรรมเสริม เพิ่มรายได้"
นอกจากนี้ รมช. ไชยา ได้รับเรื่องจากเกษตรกรขอให้ช่วยจัดหาแหล่งน้ําสําหรับเพาะปลูกลําไยในพื้นที่อําเภอโป่งน้ําร้อน และอําเภอสอยดาว จังหวัดจันทบุรี เนื่องจากประสบปัญหาภัยแล้ง จึงได้มอบหมายให้รองปลัดเกษตรฯ (นางสาวภัทราภรณ์ โสเจยยะ) และกรมชลประทานรับเรื่องไปดูแลให้เกษตรกรชาวสวนลําไยมีน้ําเพียงพอต่อการเพาะปลูกและบริโภค ทั้งนี้ รมช.ไชยา จะนําเรื่องเรียน ร้อยเอก ธรรมนัส พรหมเผ่า รัฐมนตรีว่าการกระทรวงเกษตรฯ ต่อไป
หลังจากนั้น รัฐมนตรีช่วยฯ ไชยา ได้ลงพื้นที่เยี่ยมชมสวนลําไย และสวนทุเรียนหนามดํา ในพื้นที่อําเภอสอยดาว จังหวัดจันทบุรี พร้อมให้กําลังใจเกษตรกรชาวสวนผลไม้ให้พัฒนาสินค้าเกษตรคุณภาพ สามารถส่งออกไปยังประเทศที่มีกําลังซื้อสูง และเชื่อมั่นว่าผลไม้ไทยยังคงเป็นที่ต้องการอันดับ 1 ในตลาดโลก สามารถสร้างรายได้ให้เกษตรกรและกอบโกยเม็ดเงินเข้าประเทศได้จํานวนมหาศาลอีกด้วย
รัฐบาลไทย-ข่าวทำเนียบรัฐบาล-คำปราศรัยนายเศรษฐา  ทวีสิน นายกรัฐมนตรี เนื่องในโอกาส “วันสตรีสากล” ประจำปี 2567  วันที่ 8 มีนาคม 2567
วันศุกร์ที่ 8 มีนาคม 2567
08/03/2567
คําปราศรัยนายเศรษฐา  ทวีสิน นายกรัฐมนตรี เนื่องในโอกาส “วันสตรีสากล” ประจําปี 2567  วันที่ 8 มีนาคม 2567
คําปราศรัยนายเศรษฐา  ทวีสิน นายกรัฐมนตรี เนื่องในโอกาส “วันสตรีสากล” ประจําปี 2567  วันที่ 8 มีนาคม 2567
สวัสดีพี่น้องสตรีไทย รวมถึงผู้ที่ปฏิบัติงานด้านการพัฒนาสตรี และประชาชนชาวไทยที่รักทุกท่าน เนื่องในโอกาส “วันสตรีสากล” ประจําปี 2567 ผมขอส่งความระลึกถึง และความปรารถนาดีมายังสตรีไทย รวมทั้งผู้ที่ปฏิบัติงานด้านการพัฒนาสตรีทุกคน ซึ่งเป็นผู้ที่มีบทบาทสําคัญในการพัฒนาสังคมและประเทศชาติให้เจริญก้าวหน้า
องค์การสหประชาชาติกําหนดให้วันที่ 8 มีนาคมของทุกปี เป็น “วันสตรีสากล” เพื่อให้ทั่วโลกตระหนักถึงความสําคัญของสตรีที่มีส่วนร่วมในการขับเคลื่อนสังคม และประเทศชาติ ร่วมรณรงค์ให้มีการปฏิบัติต่อสตรีอย่างเท่าเทียม รวมทั้งเชิดชูเกียรติแก่สตรีที่ได้ทําคุณประโยชน์แก่ส่วนรวม ประเทศไทยให้ความสําคัญกับการเสริมสร้างบทบาทสตรี โดยในปีนี้ กําหนดแนวคิด “เสริมพลังสตรี และเด็กหญิง ขจัดความยากจน สู่ความเท่าเทียมระหว่างเพศ บนพื้นฐานครอบครัวที่อบอุ่น” เพื่อสร้างความตระหนักและการรับรู้ของสังคมส่วนรวมว่า สตรีทุกคนควรได้รับการส่งเสริม สนับสนุนและพัฒนาตั้งแต่วัยเยาว์ ทั้งการได้รับการศึกษา การประกอบสัมมาชีพ การได้รับสิทธิและสวัสดิการต่าง ๆ ซึ่งเป็นพื้นฐานสําคัญ ที่จะช่วยยกระดับคุณภาพชีวิตและความเป็นอยู่ของสตรีให้ดีขึ้น
โดยเฉพาะอย่างยิ่งต้องส่งเสริมและพัฒนาบทบาทของสตรีในสังคม เน้นความเสมอภาคทางเพศโดยไม่ถูกเลือกปฏิบัติ ได้รับการเคารพ มีเกียรติและคุณค่าความเป็นสตรี เรามีกองทุนพัฒนาบทบาทสตรีที่คอยช่วยเหลือสนับสนุนสตรีที่ขาดโอกาสและแก้ไขปัญหาของสตรีที่ถูกเลือกปฏิบัติอย่างไม่เป็นธรรม รวมถึงเป็นแหล่งเงินทุนที่จะใช้เพื่อสร้างอาชีพและสวัสดิการให้แก่สตรีที่ด้อยโอกาส เพื่อให้สตรีทุกคนมีบทบาทนําในสังคมได้อย่างภาคภูมิใจ สามารถดํารงชีวิตได้อย่างมั่นคง มีรายได้เลี้ยงดูตนเองและสามารถจุนเจือครอบครัวให้มีความอยู่ดี กินดี มีความสุข
ผมขอขอบคุณทุกภาคส่วนที่มีส่วนร่วมในการดําเนินภารกิจส่งเสริม คุ้มครองและพิทักษ์สิทธิรวมทั้งพัฒนาศักยภาพของสตรีมาอย่างต่อเนื่อง
ในโอกาส “วันสตรีสากล” ผมขออวยพรให้สตรีไทย ผู้ที่ได้รับรางวัลและผู้ที่ปฏิบัติงานด้านการพัฒนาสตรีไทยทุกคนประสบแต่ความสุข ความเจริญ มีสุขภาพกาย สุขภาพใจแข็งแรงสมบูรณ์ และสัมฤทธิผลในสิ่งที่พึงปรารถนา ทุกประการโดยทั่วกัน
ขอบคุณครับ
รัฐบาลไทย-ข่าวทำเนียบรัฐบาล-นายกฯ ให้สัมภาษณ์ สื่อมวลชนถึงประเด็นทางการเมืองที่เป็นที่สนใจในขณะนี้
วันเสาร์ที่ 9 มีนาคม 2567
09/03/2567
นายกฯ ให้สัมภาษณ์ สื่อมวลชนถึงประเด็นทางการเมืองที่เป็นที่สนใจในขณะนี้
นายกฯ ให้สัมภาษณ์ สื่อมวลชนถึงประเด็นทางการเมืองที่เป็นที่สนใจในขณะนี้
วันนี้ (8 มีนาคม 2567) นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลังยังให้สัมภาษณ์ถึงการจะลงพื้นที่จังหวัดเชียงใหม่ ระหว่างวันที่ 15-16 มีนาคมนี้ด้วย โดยจะไปพูดคุยแก้ปัญหาเกี่ยวกับสถานการณ์ไฟป่า กับผู้ว่าราชการจังหวัด ฝ่ายความมั่นคง รวมถึงเรื่องยาเสพติด และโครงการในพระราชดําริ นอกจากนี้ เนื่องจากเป็นการเดินทางไปเชียงใหม่ในช่วงเวลาเดียวกัน ถ้ามีโอกาสก็จะไปพบพูดคุยท่านทักษิณ
ในส่วนการอภิปรายรัฐบาลแบบไม่ลงมติ นายกฯ กล่าวว่าถือเป็นหน้าที่ของรัฐบาลที่ต้องตอบคําถาม ชี้แจงประชาชน ไม่ได้กังวลอะไร ทุกอย่างเป็นไปตามกฎหมาย ไม่ได้ก้าวก่าย เป็นไปตามกลไก ซึ่งหากนายกฯ อยู่ก็จะไปตอบด้วยตนเอง ประชาชนจะได้ได้รับความกระจ่าง พร้อมกันนี้กล่าวว่า รัฐบาลเดินหน้าทํางาน นอกจากนี้จะมีการแถลงและรายงานต่อ ครม. โดยคณะกรรมการนส่งเสริมการลงทุน เกี่ยวกับแผนการลงทุนจากต่างประเทศที่ผ่านมา เพื่อให้เตรียมการรองรับการลงทุนที่อาจเกิดขึ้น
ทั้งนี้ นายกฯ เชื่อว่า รัฐบาลมีผลงาน และให้ประชาชนเป็นผู้ตัดสิน การเดินทางต่างประเทศเพื่อความสัมพันธ์ระหว่างประเทศ ทั้งการประชุมเอเปค ASEAN-AUS ASEAN-JAPAN แต่จะใช้โอกาสนี้ในการพยายามพบปะนักธุรกิจ เพื่อดึงดูดการลงทุนเพิ่มมากขึ้นด้วย
ส่วนนายกฯ สิงคโปร์ นั้น หากทุกคนได้ฟังที่นายกฯ พูดจะทราบว่า นายกฯชื่นชมนายกฯสิงคโปร์ ไม่ขอให้นํามาบิดเบือนทางการเมือง ได้คุยกันอย่างตรงไปตรงมาในหลายเรื่อง หลายหนกับ นายกฯ สิงคโปร์ ไม่มีปัญหา ไม่มีประเด็นใดที่ไม่เป็นมิตร นายกฯ ถือว่าเป็นความชาญฉลาดในการบริหารประเทศ มีวิสัยทัศน์ โดยที่ได้พูดคุยกันเพื่อทํางานร่วมกันในการพัฒนาภูมิภาค ทั้งในประเด็นเมียนมา ปัญหาทะเลจีนใต้ และการท่องเที่ยว
รัฐบาลไทย-ข่าวทำเนียบรัฐบาล-​"รักษาการนายกฯ สมศักดิ์" มอบถ้วย แข่งฟุตบอลกับสื่อมวลชนการเมือง ชี้ ช่วยกระชับความสัมพันธ์ - สามัคคี ชม เล่นกันสนุกสนาน พร้อมขอบคุณช่วยสนับสนุนงานรัฐบาล
วันเสาร์ที่ 9 มีนาคม 2567
09/03/2567
​"รักษาการนายกฯ สมศักดิ์" มอบถ้วย แข่งฟุตบอลกับสื่อมวลชนการเมือง ชี้ ช่วยกระชับความสัมพันธ์ - สามัคคี ชม เล่นกันสนุกสนาน พร้อมขอบคุณช่วยสนับสนุนงานรัฐบาล
​"รักษาการนายกฯ สมศักดิ์" มอบถ้วย แข่งฟุตบอลกับสื่อมวลชนการเมือง ชี้ ช่วยกระชับความสัมพันธ์ - สามัคคี ชม เล่นกันสนุกสนาน พร้อมขอบคุณช่วยสนับสนุนงานรัฐบาล
วันที่ 9 มีนาคม 2567 เมื่อเวลา 16.00 น. นายสมศักดิ์ เทพสุทิน รองนายกรัฐมนตรี ในฐานะรักษาการนายกรัฐมนตรี ได้ร่วมกิจกรรมแข่งขันฟุตบอลกับสื่อมวลชนสายการเมือง ที่สนามกรมสื่อสารทหาร กองบัญชาการกองทัพไทย ถนนสรงประภา ดอนเมือง โดยมีสื่อมวลชน เข้าร่วมกว่า 60 คน ซึ่งมีการแบ่งเป็น 4 ทีม ก่อนจะนําผู้ชนะมาชิงถ้วยรางวัลรองนายกรัฐมนตรี
โดยนายสมศักดิ์ กล่าวว่า การจัดกิจกรรมการแข่งขันฟุตบอลในวันนี้ เพื่อกระชับความสัมพันธ์กับสื่อมวลชนสายการเมือง พร้อมเป็นการส่งเสริมให้สื่อมวลชน มีสุขภาพร่างกายแข็งแรง และเป็นการสร้างความสามัคคี โดยตนขอแสดงความยินดีกับผู้ที่ได้รางวัลทุกรายการ ซึ่งจากนี้ ตนก็มองว่า ควรมีการจัดกิจกรรมแข่งขันฟุตบอลให้บ่อยขึ้น เพื่อจะได้เปลี่ยนแชมป์ไปเรื่อย ๆ
"ผมติดตามการแข่งขันแล้ว สนุกสนานมาก โดยมีคนได้รางวัลรองเท้าทองคําด้วย ซึ่งในประเทศไทย ไม่เคยมีใครได้ แต่วันนี้ มีผู้ได้รางวัล ก็ขอชื่นชม พร้อมขอขอบคุณสื่อมวลชน ที่ได้ทํางานร่วมกัน และได้สนับสนุนงานของรัฐบาล ที่ได้นําเสนอต่อพี่น้องประชาชน ผมจึงขอให้สื่อมวลชน สุขภาพร่างกายแข็งแรง" รองนายกรัฐมนตรี กล่าว
รัฐบาลไทย-ข่าวทำเนียบรัฐบาล-นายกฯ หารือเอกชนฝรั่งเศสต่อเนื่อง Comité Colbert องค์กรอิสระตัวแทนรักษาผลประโยชน์ของแบรนด์สำคัญของฝรั่งเศส และ Richemont Group บริษัทสินค้าประเภทแฟชั่น
วันศุกร์ที่ 8 มีนาคม 2567
08/03/2567
นายกฯ หารือเอกชนฝรั่งเศสต่อเนื่อง Comité Colbert องค์กรอิสระตัวแทนรักษาผลประโยชน์ของแบรนด์สําคัญของฝรั่งเศส และ Richemont Group บริษัทสินค้าประเภทแฟชั่น
นายกฯ หารือเอกชนฝรั่งเศสต่อเนื่อง Comité Colbert องค์กรอิสระตัวแทนรักษาผลประโยชน์ของแบรนด์สําคัญของฝรั่งเศส และ Richemont Group บริษัทสินค้าประเภทแฟชั่น
วันนี้ (8 มีนาคม 2567) นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง พบหารือกับบริษัทเอกชนรายใหญ่ของฝรั่งเศส โดย
- เวลา 11.30 น. (เวลาท้องถิ่นกรุงปารีส) นาง Bénédicte Épinay ผู้บริหารบริษัท Comité Colbert ซึ่งเป็นองค์กรอิสระที่เป็นตัวแทนส่งเสริมและรักษาผลประโยชน์ของแบรนด์สําคัญ ๆ ของฝรั่งเศส โดยสมาชิกของ Comité Colbert ประกอบด้วยสมาชิกประเภทเเบรนด์สินค้าชั้นนํา 93 เเบรนด์ สถาบันทางวัฒนธรรม 18 สถาบัน และแบรนด์สินค้าชั้นนําจากประเทศอื่นในยุโรป 6 แบรนด์
โดยองค์กรฯ มีการจัดเสวนา และ lecture เพื่อต่อยอดให้เกิดความร่วมมือ และเพื่อผลิตสินค้า ให้เป็นไปตามความต้องการของตลาดโลก ในโอกาสนี้ นายกรัฐมนตรีเชิญประธานและสมาชิกองค์กรฯ เยือนไทยเพื่อศึกษาดูงานเกี่ยวกับซอฟพาวเวอร์ หารือกับคณะกรรมการยุทธศาสตร์ซอฟพาวเวอร์แห่งชาติ ร่วมมือพัฒนาสินค้าไทย นําวัฒนธรรมมาเพิ่มมูลค่าให้ตอบโจทย์ตลาดสินค้า ตลอดจนสัมผัสประสบการณ์ศิลปะและงานฝีมือไทยด้วยตนเอง
- เวลา 12.10 น. (เวลาท้องถิ่นกรุงปารีส) นาย Emmanuel Perrin, Head of Specialist Watchmakers Maisons บริษัท Richemont Group ซึ่งเป็นบริษัทสินค้าประเภทแฟชั่นโดยเป็นเจ้าของแบรนด์ต่างๆ อาทิ Cartier, Chloé และ Dunhill ถือเป็นบริษัท luxury goods รายใหญ่อันดับ 3 ของโลก โดยทั้งสองฝ่ายได้หารือเพื่อให้เกิดเกี่ยวกับประเด็นคืนภาษีอากร (tax refund) โดยนายกรัฐมนตรีพร้อมให้การสนับสนุน เป็นส่วนหนึ่งของ Ease of doing business
รัฐบาลไทย-ข่าวทำเนียบรัฐบาล-“ดร.นลินี ทวีสิน”ผู้แทนการค้าไทยพบทูตโมซัมบิกชูโมซัมบิกเป็นตลาดที่มีศักยภาพพร้อมรับการลงทุนจากไทยในอุตสาหกรรมการแปรรูปแร่ธาตุสินค้าเกษตรพลังงานสะอาดท่องเที่ยวอัญมณีและเครื่องประดับ
วันเสาร์ที่ 9 มีนาคม 2567
09/03/2567
“ดร.นลินี ทวีสิน”ผู้แทนการค้าไทยพบทูตโมซัมบิกชูโมซัมบิกเป็นตลาดที่มีศักยภาพพร้อมรับการลงทุนจากไทยในอุตสาหกรรมการแปรรูปแร่ธาตุสินค้าเกษตรพลังงานสะอาดท่องเที่ยวอัญมณีและเครื่องประดับ
“ดร. นลินี ทวีสิน” ผู้แทนการค้าไทย พบทูตโมซัมบิก ชูโมซัมบิกเป็นตลาดที่มีศักยภาพ พร้อมรับการลงทุนจากไทยในอุตสาหกรรมการแปรรูปแร่ธาตุ สินค้าเกษตร พลังงานสะอาด ท่องเที่ยว อัญมณีและเครื่องประดับ รวมถึงการตั้งศูนย์กระจายสินค้า
วันนี้ (9 มีนาคม 2567) ดร. นลินี ทวีสิน ผู้แทนการค้า พบทูตโมซัมบิก ชูโมซัมบิกเป็นตลาดที่มีศักยภาพ และพร้อมรับการลงทุนจากไทยทั้งในอุตสาหกรรมการแปรรูป การผลิตพลังงานสะอาด และอุตสาหกรรมท่องเที่ยว เสนอโมซัมบิกดูงานจากสถาบันวิจัยและพัฒนาอัญมณีและเครื่องประดับแห่งชาติเพื่อพัฒนาและยกระดับอุตสาหกรรมอัญมณีและเครื่องประดับ ชูความพร้อมการจัดตั้งศูนย์กระจายสินค้าไทย
ดร. นลินี ทวีสิน ผู้แทนการค้าไทย เปิดเผยภายหลังการหารือกับนายเบลมีรู จูแซ มาราตี เอกอัคราชทูตสาธารณรัฐโมซัมบิกประจําประเทศไทย ว่า โมซัมบิกเป็นตลาดที่มีศักยภาพของไทยในแอฟริกา โดยโมซัมบิกเปิดกว้างรับการลงทุนในอุตสาหกรรมการแปรรูป เนื่องจากโมซัมบิกอุดมไปด้วยแร่ธาตุ ไม่ว่าจะเป็นลิเทียมหรือแกรไฟต์ รวมทั้งสินค้าเกษตร เช่น สับปะรด แต่ยังขาดอุตสาหกรรมการแปรรูปเพื่อเพิ่มมูลค่าวัตถุดิบเหล่านี้ หรือในอุตสาหกรรมการผลิตพลังงานสะอาด ไม่ว่าจะเป็นพลังงานน้ํา พลังงานจากแสงอาทิตย์ รวมถึงพลังงานลม ล้วนแต่เป็นตัวเลือกพลังงานที่ทางรัฐบาลโมซัมบิกให้ความสนใจ นอกจากนี้ ในด้านการท่องเที่ยว โมซัมบิกมีศักยภาพด้านการท่องเที่ยว โดยเฉพาะแหล่งท่องเที่ยวทางตอนเหนือของประเทศ และที่สําคัญคือโมซัมบิกต้องการแลกเปลี่ยนประสบการณ์และความร่วมมือ รวมถึงการเพิ่มจํานวนนักท่องเที่ยวกับไทย ดังนั้นแล้ว จึงเป็นโอกาสในการเข้าไปลงทุนในธุรกิจโรงแรม
ผู้แทนการค้าไทย เปิดเผยเพิ่มเติมว่า ตนได้เสนอให้ทางโมซัมบิกมาศึกษาดูงาน ณ สถาบันวิจัยและพัฒนาอัญมณีและเครื่องประดับแห่งชาติ หรือ GIT เพื่อเป็นการยกระดับอุตสาหกรรมอัญมณีและเครื่องประดับของโมซัมบิก เนื่องจากโมซัมบิกเป็นประเทศที่อุดมไปด้วยสินแร่ที่มีค่า รวมถึงยังได้หารือถึงการแก้ไขปัญหาและพัฒนาช่องทางการชําระเงินระหว่างโมซัมบิกและไทย เพื่อให้การค้าขายอัญมณีสามารถทําได้สะดวกมากยิ่งขึ้น
“ไทยและโมซัมบิกมีความสัมพันธ์อันดีกันมาโดยตลอดและมีความร่วมมือกันในหลาย ๆ ด้าน โดยโมซัมบิกนับว่าเป็นประเทศที่ยังมีโอกาสและมีศักยภาพที่ซ่อนเร้นอยู่อีกมาก นอกจากนี้ จากการที่โมซัมบิกเป็นประเทศที่ติดทะเลจึงเป็นโอกาสให้ไทยสามารถจัดตั้งศูนย์กระจายสินค้า หรือ Distribution center ในโมซัมบิกได้ โดยใช้เป็นแหล่งระบายสินค้าไทย เช่น ข้าว และอาหารกระป๋อง” ผู้แทนการค้าไทยกล่าวทิ้งท้าย
รัฐบาลไทย-ข่าวทำเนียบรัฐบาล-รมช. มท. เกรียง เปิดงาน วันคณะกรรมการหมู่บ้าน (กม.) ปี 2567 เน้นย้ำ กม. คือรากฐานของประเทศ เพื่อสร้างคุณภาพชีวิตที่ดีอย่างยั่งยืนให้กับพี่น้องประชาชน
วันศุกร์ที่ 8 มีนาคม 2567
08/03/2567
รมช. มท. เกรียง เปิดงาน วันคณะกรรมการหมู่บ้าน (กม.) ปี 2567 เน้นย้ํา กม. คือรากฐานของประเทศ เพื่อสร้างคุณภาพชีวิตที่ดีอย่างยั่งยืนให้กับพี่น้องประชาชน
รมช. มท. เกรียง เปิดงาน วันคณะกรรมการหมู่บ้าน (กม.) ปี 2567 เน้นย้ํา กม. คือรากฐานของประเทศ เพื่อสร้างคุณภาพชีวิตที่ดีอย่างยั่งยืนให้กับพี่น้องประชาชน
วันนี้ (8 มี.ค. 67) นายเกรียง กัลป์ตินันท์ รัฐมนตรีช่วยว่าการกระทรวงมหาดไทย เป็นประธานในพิธีเปิดงาน “วันคณะกรรมการหมู่บ้าน” ประจําปี 2567 พร้อมมอบถ้วยรางวัลเกียรติยศพระราชทานของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงพระกรุณาโปรดเกล้าโปรดกระหม่อม พระราชทานให้แก่หมู่บ้านที่ได้รับรางวัล และโล่รางวัลเกียรติยศของรัฐมนตรีว่าการกระทรวงมหาดไทย ตามโครงการคัดเลือกหมู่บ้านเข้มแข็ง ตามแนวทางแผ่นดินธรรม แผ่นดินทอง "หมู่บ้านอยู่เย็น" ประจําปี 2566 โดยมี นายสมชัย อัศวชัยโสภณ ที่ปรึกษารัฐมนตรีช่วยว่าการกระทรวงมหาดไทย นายศุภชัย นพขํา ผู้ช่วยเลขานุการรัฐมนตรีว่าการกระทรวงมหาดไทย นายชํานาญวิทย์ เตรัตน์ รองปลัดกระทรวงมหาดไทย นายสมชัย เลิศประสิทธิพันธ์ รองอธิบดีกรมการปกครอง พร้อมด้วยผู้บริหารระดับสูงกระทรวงมหาดไทย ข้าราชการ และคณะกรรมการหมู่บ้านจากหลายจังหวัดทั่วประเทศเข้าร่วมพิธี ณ อาคารรัฐประศาสนภักดี ชั้น 2 ศูนย์ราชการเฉลิมพระเกียรติ 80 พรรษา เขตหลักสี่ กรุงเทพฯ
โดยรัฐมนตรีช่วยว่าการกระทรวงมหาดไทย ได้อ่านสารนายกรัฐมนตรี เนื่องในวันคณะกรรมการหมู่บ้าน และกล่าวแสดงความยินดีกับคณะกรรมการหมู่บ้าน โดยกล่าวว่า คณะกรรมการหมู่บ้านมีบทบาทที่สําคัญในการแก้ไขปัญหา พัฒนาหมู่บ้านและสร้างความเข้มแข็งให้หมู่บ้าน รวมถึงเป็นกลไกหลักในการแบ่งเบาภาระงานของทางราชการ และขับเคลื่อนนโยบายของรัฐบาล ไปสู่ประชาชน เพื่อให้ได้รับประโยชน์สูงสุด และขอเป็นกําลังใจ ในการทํางานให้แก่กรรมการหมู่บ้านทุกท่าน ที่ทุ่มเท เสียสละ ปฏิบัติหน้าที่เพื่อประเทศชาติด้วยจิตสาธารณะ อีกทั้งขอแสดงความยินดีกับหมู่บ้านที่ได้รับรางวัลชนะเลิศในระดับเขต และระดับภาค ทุกหมู่บ้านคือพลังสําคัญของชาติในการพัฒนาประเทศ เพื่อให้ประชาชนมีคุณภาพชีวิตที่ดีอย่างยั่งยืนต่อไป
ด้าน นายสมชัย เลิศประสิทธิพันธ์ รองอธิบดีกรมการปกครองแทนอธิบดี กล่าวว่า “คณะกรรมการหมู่บ้าน” ถือเป็นกลไกของหมู่บ้านที่ใกล้ชิดประชาชน รู้และเข้าถึงข้อมูลสภาพพื้นที่ปัญหาและความต้องการของประชาชนในหมู่บ้านที่ดีที่สุด อาจกล่าวได้ว่า “คณะกรรมการหมู่บ้าน” เสมือนเป็น “คณะรัฐมนตรีประจําหมู่บ้าน” โดยหมู่บ้านชนะเลิศ ระดับภาคในปีนี้ ได้แก่ ภาคเหนือ บ้านป่าเส้า ม.9 ต.อุโมงค์ อ.เมือง จ.ลําพูน / ภาคกลาง บ้านยางพัฒนา ม.7 ต.กระพังโหม อ.กําแพงแสน จ.นครปฐม / ภาคใต้ บ้านท่าฉัตรไชย ม. 5 ต.ไม้ขาว อ.ถลาง จ.ภูเก็ต / ภาคตะวันออกเฉียงเหนือ บ้านกะดาด ม.10 ต.โคกยาง อ.ปราสาท จ.สุรินทร์
ทั้งนี้ การจัดงานวันคณะกรรมการหมู่บ้าน ถือเป็นงานแห่งความภาคภูมิใจ และเป็นเวทีนําเสนอผลความสําเร็จของการดําเนินงานหมู่บ้านที่ได้รับรางวัลทั้ง 18 หมู่บ้านที่เป็นรูปธรรม และยังเป็นการประชาสัมพันธ์บทบาท หน้าที่ของคณะกรรมการหมู่บ้าน ให้สาธารณชนทั่วไปได้รับทราบอย่างแพร่หลาย
รัฐบาลไทย-ข่าวทำเนียบรัฐบาล-ร้อยเอก ธรรมนัส ชูแผนพัฒนาคลองแม่ข่าตลอดทั้งเส้น เพื่อสนับสนุนน้ำเพื่อการอุปโภค-บริโภค น้ำด้านการเกษตร ตลอดจนช่วยในเรื่องการบำบัดน้ำเสีย และส่งเสริมการท่องเที่ยว
วันเสาร์ที่ 9 มีนาคม 2567
ร้อยเอก ธรรมนัส ชูแผนพัฒนาคลองแม่ข่าตลอดทั้งเส้น เพื่อสนับสนุนน้ําเพื่อการอุปโภค-บริโภค น้ําด้านการเกษตร ตลอดจนช่วยในเรื่องการบําบัดน้ําเสีย และส่งเสริมการท่องเที่ยว
ร้อยเอก ธรรมนัส ชูแผนพัฒนาคลองแม่ข่าตลอดทั้งเส้น เพื่อสนับสนุนน้ําเพื่อการอุปโภค-บริโภค น้ําด้านการเกษตร ตลอดจนช่วยในเรื่องการบําบัดน้ําเสีย และส่งเสริมการท่องเที่ยว
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ ติดตามความก้าวหน้าการบริหารจัดการน้ําอย่างเป็นระบบ สนับสนุนโครงการแก้ไขปัญหาคลองแม่ข่า โดยมีนายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ นายชูชาติ รักจิตรอธิบดีกรมชลประทาน ผู้บริหารกระทรวงเกษตรและสหกรณ์ และผู้บริหารส่วนราชการในพื้นที่ ร่วมลงพื้นที่ ณ บริเวณฝายแม่สา (ลําน้ําแม่สา) โครงการปรับปรุงสระเก็บน้ําหนองน้ําเชียว คลองแม่ข่า และโครงการก่อสร้างเขื่อนป้องกันตลิ่ง คลองแม่ข่าน้อย จังหวัดเชียงใหม่ มุ่งดําเนินการพัฒนาคลองแม่ข่าตลอดทั้งเส้น เพื่อสนับสนุนน้ําเพื่อการอุปโภค-บริโภค น้ําด้านการเกษตร ตลอดจนช่วยในเรื่องการบําบัดน้ําเสีย และส่งเสริมการท่องเที่ยว
"การลงพื้นที่ในวันนี้ กระทรวงเกษตรฯ โดยกรมชลประทานได้วางแผนในเรื่องการเปิดปิดประตูระบายน้ําและสถานีสูบน้ํา เพื่อผันน้ําเข้าสู่คลองแม่ข่า และมีแผนในการทําประตูระบายน้ําก่อนปล่อยน้ําลงสู่แม่น้ําปิง เพื่อกักเก็บน้ําให้กับพี่น้องประชาชนในพื้นที่ นอกจากนี้ กรมชลประทานจะทํางานร่วมกับเทศบาลและหน่วยงานในพื้นที่ ในการขุดลอกคูคลอกและผักตบชวา เพื่อฟื้นฟูแหล่งน้ําและบําบัดน้ําเสีย คืนสภาพแวดล้อมที่ดีให้กับชุมชนต่อไป" ร้อยเอก ธรรมนัส กล่าว
รัฐบาลไทย-ข่าวทำเนียบรัฐบาล-​รองรัดเกล้าฯ เผยหลักเกณฑ์การขอรับการให้บริการสงเคราะห์ผู้สูงอายุในภาวะยากลำบาก ไม่เกินวงเงินครั้งละ 3,000 บาท ไม่เกิน 3 ครั้ง/คน/ปี
วันเสาร์ที่ 9 มีนาคม 2567
09/03/2567
​รองรัดเกล้าฯ เผยหลักเกณฑ์การขอรับการให้บริการสงเคราะห์ผู้สูงอายุในภาวะยากลําบาก ไม่เกินวงเงินครั้งละ 3,000 บาท ไม่เกิน 3 ครั้ง/คน/ปี
​รองรัดเกล้าฯ เผยหลักเกณฑ์การขอรับการให้บริการสงเคราะห์ผู้สูงอายุในภาวะยากลําบาก ไม่เกินวงเงินครั้งละ 3,000 บาท ไม่เกิน 3 ครั้ง/คน/ปี
วันนี้ (9 มีนาคม 2567) นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี กล่าวว่า กรมกิจการผู้สูงอายุ กระทรวงการพัฒนาสังคมและความมั่นคงของมนุษย์ (พม.) ดําเนินการการให้บริการสงเคราะห์ผู้สูงอายุในภาวะยากลําบาก เพื่อช่วยเหลือผู้สูงอายุที่ได้รับความเดือดร้อนด้านที่พักอาศัย อาหารและเครื่องนุ่งห่ม ประสบปัญหาด้านครอบครัว ถูกทารุณกรรม ถูกแสดงหาประโยชน์โดยมิชอบด้วยกฎหมาย ถูกทอดทิ้ง ไม่เกินวงเงินครั้งละ 3,000 บาท ไม่เกิน 3 ครั้ง/คน/ปี
รองโฆษกประจําสํานักนายกรัฐมนตรีกล่าวว่า การขอรับความช่วยเหลือหลัก ๆ ทําได้ 2 ทาง โดยในกรุงเทพฯ สามารถขอรับความช่วยเหลือได้ที่กรมกิจการผู้สูงอายุ กรมกิจการเด็กและเยาวชน กรมกิจการสตรีและสถาบันครอบครัว กรมพัฒนาสังคมและสวัสดิการ กรมส่งเสริมและพัฒนาคุณภาพชีวิตคนพิการ และศูนย์ช่วยเหลือสังคม 1300 ส่วนในจังหวัดอื่น ๆ ได้ที่ สํานักงานพัฒนาสังคมและความมั่นคงของมนุษย์จังหวัด (พมจ.) 76 จังหวัด ศูนย์พัฒนาการจัดสวัสดิการสังคมผู้สูงอายุ (ศฑส.) 11 แห่ง และหน่วยงานในสังกัด พม. ที่อยู่ในจังหวัดนั้น โดยในการยื่นรับความช่วยเหลือ กรณีผู้สูงอายุแจ้งเรื่องเองต้องใช้บัตรประจําตัวประชาชน - บัตรอื่นที่ทางราชการออกให้ หากบุคคลหรือหน่วยงานอื่นพบเห็น ใช้บัตรประจําตัวประชาชน - บัตรอื่นที่ทางราชการออกให้ของผู้แจ้งเรื่องมาใช้ประกอบเป็นเอกสารยื่น แต่หากไม่มีหลักฐาน ให้มีหนังสือรับรองที่ทางราชการออกให้ว่าผู้สูงอายุมีถิ่นที่อยู่ในพื้นที่นั้นจริง
โดยจะให้ความช่วยเหลือในรูปเงินช่วยเหลือครั้งละไม่เกิน 3,000 บาท หรือมอบเป็นสิ่งของเครื่องใช้จําเป็นในชีวิตประจําวัน ใน 1 ปีสามารถช่วยเหลือได้ 3 ครั้ง ทั้งนี้ เจ้าหน้าที่จะรับเรื่องไว้ ก่อนจะรวบรวมข้อมูลส่งให้ พม. ลงพื้นที่เก็บข้อมูล ตรวจสอบว่าเข้าหลักเกณฑ์จริง หากผ่านเกณฑ์ก็จะได้รับความช่วยเหลือผ่านผ่าน (1) การโอนเงินผ่านระบบ Krungthai Corporate Online (2) เช็ค และ (3) เงินสด (โดยมีใบสําคัญรับเงิน ซึ่งต้องมีเจ้าหน้าที่ลงนามเป็นพยานให้ครบถ้วนพร้อมภาพถ่ายประกอบ)
“รัฐบาล โดย พม. เดินหน้าขับเคลื่อนพัฒนาคุณภาพชีวิตและส่งเสริมกลุ่มเปราะบางในพื้นที่ทั่วประเทศ เพื่อให้เป็นกลไกสําคัญในการพัฒนาประเทศอย่างครอบคลุมทุกมิติ อาทิ การดําเนินโครงการอบรมการพัฒนาคุณภาพแบบพุ่งเป้าสําหรับกลุ่มเปราะบางทั้งด้านสุขภาพ ที่อยู่อาศัย การศึกษา รายได้ และการเข้าถึงบริการภาครัฐ ซึ่งได้ร่วมมือกับหลายภาคส่วน เพื่อให้เกิดความสุขในการดํารงชีวิตและความเป็นอยู่ พร้อมรับกับสังคมผู้สูงอายุได้อย่างเข้มแข็ง” นางรัดเกล้าฯ กล่าว
รัฐบาลไทย-ข่าวทำเนียบรัฐบาล-โฆษกรัฐบาลเผยภาพรวม บรรยากาศการหารือเอกชนชั้นนำรายใหญ่ฝรั่งเศส มั่นใจ นายกฯ เพิ่มความเชื่อมั่น โชว์วิสัยทัศน์ แผนการทำงานชัดเจน ดึงดูดการลงทุนได้อีกมาก
วันเสาร์ที่ 9 มีนาคม 2567
09/03/2567
โฆษกรัฐบาลเผยภาพรวม บรรยากาศการหารือเอกชนชั้นนํารายใหญ่ฝรั่งเศส มั่นใจ นายกฯ เพิ่มความเชื่อมั่น โชว์วิสัยทัศน์ แผนการทํางานชัดเจน ดึงดูดการลงทุนได้อีกมาก
โฆษกรัฐบาลเผยภาพรวม บรรยากาศการหารือเอกชนชั้นนํารายใหญ่ฝรั่งเศส มั่นใจ นายกฯ เพิ่มความเชื่อมั่น โชว์วิสัยทัศน์ แผนการทํางานชัดเจน ดึงดูดการลงทุนได้อีกมาก
วันนี้ (9 มีนาคม 2567) นายชัย วัชรงค์ โฆษกประจําสํานักนายกรัฐมนตรี เปิดเผยว่า จากการที่นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ได้พบปะพูดคุยแลกเปลี่ยนข้อมูลและความเห็นกับบริษัทเอกชนชั้นนําระดับโลกของฝรั่งเศส จํานวน 11 รายเมื่อวานนี้ พบว่ามีปัญหาและโอกาสที่คล้ายคลึงกัน อยู่ 2 ประเด็น ได้แก่
1) ปัญหาที่เกิดจากกฎระเบียบของทางราชการที่ยุ่งยากล่าช้า ทําให้เกิดความอึดอัดและเป็นอุปสรรคต่อการดําเนินธุรกิจ : ซึ่งปัญหานี้นายกรัฐมนตรีได้กําหนดการดําเนินนโยบายเพื่อแก้ไขด้วยนโยบาย ease of doing business โดยนายกรัฐมนตรีได้สั่งการให้คณะทํางานเตรียมการเชิญส่วนราชการที่เกี่ยวข้องทั้งหมดมาร่วมประชุมเพื่อหารือให้เกิดการแก้ไขได้อย่างตรงจุด โดยเร็วที่สุด ทันทีที่กลับถึงเมืองไทย
2) ทุกบริษัทต่างก็มีเป้าหมายพัฒนาธุรกิจควบคู่กับการคํานึงถึงความท้าทายด้านความยั่งยืน(Sustainability) ด้วยเป้าหมาย carbon net zero ซึ่งทําให้มีความต้องการด้านพลังงานสะอาด : ซึ่งสอดคล้องกับวิสัยทัศน์ของรัฐบาล ที่ได้วางแนวทางการพัฒนามุ่งเน้น clean/green energy มาอย่างต่อเนื่อง จนทําให้ไทยมีความพร้อม มีศักยภาพสูงที่สุดในอาเซียน เช่น การทํา Floating Solar Cells เหนือเขื่อนต่างๆทั่วประเทศ
“การที่ผมได้เข้าร่วมในการหารือทั้งหมด เห็นได้อย่างชัดเจนครับ ว่าด้วยท่าทีการตอบสนองที่ชัดเจนรวดเร็วมีวิสัยทัศน์ มองเห็นแนวทางการทํางานในอนาคต จากท่านนายกรัฐมนตรีในวงสนทนา ทําให้คู่เจรจาต่างล้วนเชื่อมั่น พึงพอใจ และเชื่อมั่นที่จะเพิ่มการลงทุนในไทยให้มากขึ้นในอนาคตอันใกล้นี้“ นายชัย กล่าว
รัฐบาลไทย-ข่าวทำเนียบรัฐบาล-มท.2 มอบแนวทางการถ่ายโอนภารกิจ รพ.สต. ของ อบจ.ศรีสะเกษ พร้อมรับฟังเสียงสะท้อน เพื่อหนุนเสริมบทบาทองค์กรปกครองส่วนท้องถิ่นในการดูแลให้บริการระบบสุขภาพปฐมภูมิ เพื่อคุณภาพชีวิตที่ดี
วันเสาร์ที่ 9 มีนาคม 2567
09/03/2567
มท.2 มอบแนวทางการถ่ายโอนภารกิจ รพ.สต. ของ อบจ.ศรีสะเกษ พร้อมรับฟังเสียงสะท้อน เพื่อหนุนเสริมบทบาทองค์กรปกครองส่วนท้องถิ่นในการดูแลให้บริการระบบสุขภาพปฐมภูมิ เพื่อคุณภาพชีวิตที่ดี
มท.2 มอบแนวทางการถ่ายโอนภารกิจ รพ.สต. ของ อบจ.ศรีสะเกษ พร้อมรับฟังเสียงสะท้อน เพื่อหนุนเสริมบทบาทองค์กรปกครองส่วนท้องถิ่นในการดูแลให้บริการระบบสุขภาพปฐมภูมิ เพื่อคุณภาพชีวิตที่ดีอย่างยั่งยืนของประชาชน
เมื่อวันที่ 8 มี.ค. 67 เวลา 13.30 น. ณ หอประชุมองค์การบริหารส่วนจังหวัดศรีสะเกษ อําเภอเมืองศรีสะเกษ จังหวัดศรีสะเกษ นายทรงศักดิ์ ทองศรี รัฐมนตรีช่วยว่าการกระทรวงมหาดไทย มอบแนวทางการถ่ายโอนภารกิจโรงพยาบาลส่งเสริมสุขภาพตําบลขององค์การบริหารส่วนจังหวัดศรีสะเกษ โดยมี นางสาวชนมณัฐ รอดบุญธรรม รองผู้ว่าราชการจังหวัดศรีสะเกษ นายวิชิต ไตรสรณกุล นายกองค์การบริหารส่วนจังหวัดศรีสะเกษ นายอภิศักดิ์ แซ่จึง รองนายกองค์การบริหารส่วนจังหวัดศรีสะเกษ นายวิกฤศ ศรีชนะ ที่ปรึกษารัฐมนตรีช่วยว่าการกระทรวงมหาดไทย นายเพิ่มพูน ทองศรี นายสมเกียรติ กิจเจริญ คณะทํางานรัฐมนตรีช่วยว่าการกระทรวงมหาดไทย หัวหน้าส่วนราชการ นายไกรศักดิ์ วรทัต ปลัดองค์การบริหารส่วนจังหวัดศรีสะเกษ และเจ้าหน้าที่โรงพยาบาลส่งเสริมสุขภาพตําบล (รพ.สต.) ในพื้นที่ ร่วมรับฟัง
นายทรงศักดิ์ ทองศรี รัฐมนตรีช่วยว่าการกระทรวงมหาดไทย กล่าวขอบคุณผู้บริหารและข้าราชการที่มีส่วนสําคัญในการขับเคลื่อนงาน และร่วมให้การต้อนรับและบรรยายสรุปในโอกาสเดินทางมาตรวจเยี่ยมการดําเนินการถ่ายโอนภารกิจโรงพยาบาลส่งเสริมสุขภาพตําบลขององค์การบริหารส่วนจังหวัดศรีสะเกษ พร้อมทั้งมอบแนวทางให้กับจังหวัดและส่วนราชการ รวมทั้งให้กําลังใจเจ้าหน้าที่และเปิดโอกาสให้เจ้าหน้าที่ รพ.สต. ได้สอบถามและสะท้อนแนวทางตลอดจนข้อเสนอในการถ่ายโอนภารกิจ รพ.สต. และได้เยี่ยมชมนิทรรศการความสําเร็จการขับเคลื่อนถ่ายโอนภารกิจ รพ.สต. มาสังกัด อบจ.ศรีสะเกษ รวม 9 นิทรรศการ
โอกาสนี้ นายวิชิต ไตรสรณกุล นายกองค์การบริหารส่วนจังหวัดศรีสะเกษ กล่าวรายงานความเป็นมาและการดําเนินการการถ่ายโอนภารกิจสถานีอนามัยเฉลิมพระเกียรติ 60 พรรษา นวมินทราชินี (สอน.) และโรงพยาบาลส่งเสริมสุขภาพตําบล (รพ.สต.) ให้แก่องค์การบริหารส่วนจังหวัดศรีสะเกษ (อบจ.ศรีสะเกษ) ซึ่งเป็นหนึ่งในภารกิจสําคัญในการดําเนินงานขององค์การบริหารส่วนจังหวัดศรีสะเกษ เพื่อหนุนเสริมการให้บริการระบบสุขภาพแบบปฐมภูมิ ทําให้พี่น้องประชาชนได้มีคุณภาพชีวิตที่ดีอย่างยั่งยืน
รัฐบาลไทย-ข่าวทำเนียบรัฐบาล-โฆษกเผย นายกฯผลักดันเศรษฐกิจไทยขยายตัวต่อเนื่อง 2 เดือนแรกปี 2567 ยอดจดทะเบียนบริษัทใหม่มูลค่ามากว่า 4.5 หมื่นล้านบาท พบธุรกิจ E-commerce และ EV เติบโตโดดเด่น
วันเสาร์ที่ 9 มีนาคม 2567
09/03/2567
โฆษกเผย นายกฯผลักดันเศรษฐกิจไทยขยายตัวต่อเนื่อง 2 เดือนแรกปี 2567 ยอดจดทะเบียนบริษัทใหม่มูลค่ามากว่า 4.5 หมื่นล้านบาท พบธุรกิจ E-commerce และ EV เติบโตโดดเด่น
โฆษกเผย นายกฯผลักดันเศรษฐกิจไทยขยายตัวต่อเนื่อง 2 เดือนแรกปี 2567 ยอดจดทะเบียนบริษัทใหม่มูลค่ามากว่า 4.5 หมื่นล้านบาท พบธุรกิจ E-commerce และ EV เติบโตโดดเด่น
วันนี้ (9 มีนาคม 2567) นายชัย วัชรงค์ โฆษกประจําสํานักนายกรัฐมนตรี เปิดเผยว่า นายเศรษฐา ทวีสิน ผลักดัน แก้ปัญหา ยกระดับเศรษฐกิจไทย จนมียอดการจดทะเบียนจัดตั้งบริษัทใหม่ทั่วประเทศในช่วง 2 เดือนแรกของปี 2567 (เดือนมกราคมและกุมภาพันธ์) จํานวน 17,270 ราย มีมูลค่าทุนจดทะเบียนรวม 45,794.41 ล้านบาท เพิ่มขึ้นจากช่วงเดียวกันของปี 2566 จํานวน 267 ราย หรือ 1.57% โดยมูลค่าทุนจดทะเบียนเพิ่มขึ้น 5,807.51 ล้านบาท หรือ 14.52% สะท้อนผลสําเร็จรัฐบาลจากมาตรการกระตุ้นเศรษฐกิจไทยในปี 2567 ให้ขยายตัวอย่างต่อเนื่อง ซึ่งมีปัจจัยสําคัญจากการฟื้นตัวที่ดีและเติบโตอย่างชัดเจนของภาคการท่องเที่ยว
โฆษกประจําสํานักนายกรัฐมนตรีกล่าวว่า ข้อมูลการวิเคราะห์การจดทะเบียนจัดตั้งธุรกิจใหม่ในช่วง 2 เดือนแรกของปี 2567 ของกระทรวงพาณิชย์พบว่า ธุรกิจที่มีการจดทะเบียนจัดตั้งใหม่สูงสุด 3 อันดับแรก ได้แก่ ธุรกิจก่อสร้างอาคารทั่วไปจํานวน 1,378 ราย ทุนจดทะเบียน 3,020.09 ล้านบาท ธุรกิจอสังหาริมทรัพย์ จํานวน 1,311 ราย ทุนจดทะเบียน 5,275.20 ล้านบาท และธุรกิจภัตตาคาร/ร้านอาหาร จํานวน 743 ราย ทุนจดทะเบียน 1,374.09 ล้านบาท
ข้อมูลการวิเคราะห์ฯ ยังแสดงให้เห็นถึง 2 ธุรกิจที่มีการจดทะเบียนจัดตั้งเพิ่มขึ้นอย่างมีนัยสําคัญ ได้แก่ 1) ธุรกิจอีคอมเมิร์ซ หรือธุรกิจขายปลีกทางอินเทอร์เน็ต ได้มีการจัดตั้งธุรกิจใหม่ 479 ราย เพิ่มขึ้น 116 ราย คิดเป็น 31.96% ทุนจดทะเบียนรวม 555.06 ล้านบาท เพิ่มขึ้นเพิ่มขึ้น 137.43 ล้านบาท หรือคิดเป็น 32.91% สืบเนื่องจากปัจจัยในการส่งเสริมให้ธุรกิจอีคอมเมิร์ซของไทยเข้าสู่ระบบมากยิ่งขึ้น 2) ธุรกิจอุตสาหกรรมยานยนต์ไฟฟ้า พบการลงทุนในตลาดอุตสาหกรรมยานยนต์ไฟฟ้าจากทั้งชาวไทยและต่างชาติเพิ่มขึ้น อาทิ กลุ่มผู้ผลิตระบบควบคุมไฟฟ้า กลุ่มผู้ผลิตระบบอุปกรณ์อิเล็กทรอนิกส์ และกลุ่มธุรกิจสถานีชาร์จ
โฆษกประจําสํานักนายกรัฐมนตรี กล่าวเพิ่มเติมว่า รัฐบาลโดยกรมพัฒนาธุรกิจการค้า กระทรวงพาณิชย์ คาดการณ์ว่าในไตรมาสแรกของปี 2567 จะมีจํานวนธุรกิจที่จดทะเบียนจัดตั้งใหม่จํานวน 23,000 – 27,000 ราย และจํานวน 90,000 – 95,000 รายสําหรับทั้งปี 2567 โดยจะมีการลงทุนจากทั้งนักธุรกิจชาวไทยและต่างชาติเพิ่มขึ้น ด้วยปัจจัยสนับสนุนที่หลากหลาย อาทิ การขยายการบริโภคของภาคเอกชน การฟื้นตัวของภาคการส่งออก การจัดตั้งโครงการลงทุนก่อสร้างโครงสร้างพื้นฐานทางเศรษฐกิจภาครัฐขนาดใหญ่ (Mega Projects) ตลอดจนนโยบายส่งเสริมเศรษฐกิจตามโมเดลเศรษฐกิจใหม่ (BCG Economy Model)
“นายกรัฐมนตรีมุ่งเสริมสร้างศักยภาพของเศรษฐกิจไทย และเสริมปัจจัยกระตุ้นให้เกิดการแข่งขันของตลาดการลงทุนในไทย ผ่านมาตรการส่งเสริมการลงทุน ทั้งการส่งเสริมการลงทุนเชิงรุกในอุตสาหกรรมเป้าหมาย ยกระดับสภาพแวดล้อมในการประกอบธุรกิจ ดึงดูดบุคลากรทักษะสูงผ่านมาตรการทางวีซ่า เชื่อมผู้ประกอบการไทยเข้าสู่ห่วงโซ่อุปทานในอุตสาหกรรมเป้าหมาย รวมถึงยกระดับปัจจัยสนับสนุนที่นักลงทุนสนใจ อาทิ แรงงาน สาธารณสุข โรงเรียน พลังงานที่เป็นมิตรต่อสิ่งแวดล้อม รวมทั้งดําเนินนโยบายด้วยวิสัยทัศน์จนผู้ประกอบการเชื่อมั่นการดําเนินธุรกิจในไทย” นายชัย กล่าว
รัฐบาลไทย-ข่าวทำเนียบรัฐบาล-​“มาดามนครบาล”  นำ ส.ส.- สก. ร่วมกิจกรรมวันสตรีสากล แนะเพิ่มทักษะ-พัฒนาตน พร้อมอุดหนุนสินค้ากลุ่มสตรี
วันศุกร์ที่ 8 มีนาคม 2567
08/03/2567
​“มาดามนครบาล”  นํา ส.ส.- สก. ร่วมกิจกรรมวันสตรีสากล แนะเพิ่มทักษะ-พัฒนาตน พร้อมอุดหนุนสินค้ากลุ่มสตรี
​“มาดามนครบาล”  นํา ส.ส.- สก. ร่วมกิจกรรมวันสตรีสากล แนะเพิ่มทักษะ-พัฒนาตน พร้อมอุดหนุนสินค้ากลุ่มสตรี
วันนี้ (8 มีนาคม 2567) นางพวงเพ็ชร ชุนละเอียด รัฐมนตรีประจําสํานักนายกรัฐมนตรี พร้อมด้วย นายวราวุธ ยันต์เจริญ กรรมการผู้ช่วยรัฐมนตรีประจําสํานักนายกรัฐมนตรี และ ส.ส.ธีรรัตน์ สําเร็จวาณิช ส.ส.กทม.เขตลาดกระบัง เดินทางมายังสมาคมส่งเสริมสถานภาพสตรี ในพระอุปถัมภ์ ถนนเดชะตุงคะ แขวงสีกัน เขตดอนเมือง กรุงเทพมหานคร เพื่อพูดคุยกับผู้ประสบเหตุโดนทารุณกรรมและสตรีไร้บ้าน และมอบสิ่งของอุปโภค บริโภค ให้กับทางสมาคมส่งเสริมสถานภาพสตรีบ้านพักฉุกเฉิน เนื่องในวันสตรีสากล 8 มีนาคม 2567 ซึ่งมีภาคเอกชน บริษัท ชิโน แปซิฟิกเทรดดิ้ง (ไทยแลนด์)จํากัด ร่วมมอบเงิน 200,000 บาท
โดยรัฐมนตรีประจําสํานักนายกรัฐมนตรี กล่าวว่า วันนี้ถือเป็นโอกาสที่ดีในการเดินทางมาให้กําลังใจ เนื่องในวันสตรีสากล ขอชื่นชม บุคลากรของสมาคมส่งเสริมสถานภาพสตรี ที่ดูแลและเป็นที่พึ่งพิง ให้กับสตรีและเด็กที่ประสบปัญหา พร้อมมองว่าควรจะมีการบูรณาการทํางานร่วมกันระหว่างกระทรวงการพัฒนาสังคมและความมั่นคงของมนุษย์ และกรุงเทพมหานคร ในการมาให้ความรู้ มอบโอกาส ให้แก่เด็กและเยาวชน ให้ทราบถึงถึงปัญหาการท้องไม่พร้อม ทั้งนี้ อยากให้ทางสมาคมส่งเสริมสถานภาพสตรี ช่วยส่งเสริมการฝึกอาชีพให้มีความหลากหลาย เพื่อเพิ่มโอกาสและรายได้ให้แก่สตรีที่ประสบปัญหา ให้สามารถช่วยเหลือตัวเองได้อย่างยั่งยืน รวมถึง แนะนําให้มีการปรับปรุงสถานที่โดยรอบ เพื่อให้ทางสมาคมสามารถใช้ศักยภาพพื้นที่ ให้เกิดประโยชน์สูงสุดได้
จากนั้น รัฐมนตรีประจําสํานักนายกรัฐมนตรี ได้เยี่ยมชมศูนย์การศึกษาและฝึกอาชีพ การทําดอกไม้ประดิษฐ์ ที่มีความสวยงามเสมือนจริง ที่จัดเป็นช่อส่งขายให้กับบริษัทเอกชนรายใหญ่ เป็นรายได้กลับคืนสู่สตรีที่มาทํางาน พร้อมประชุมหารือรับฟังข้อเสนอแนะจากทาง สมาชิกสภากรุงเทพมหานคร(ส.ก.) ในการแก้ไขปัญหา และการส่งเสริมสุขภาพแก่เด็กและสตรี
สําหรับสมาคมส่งเสริมสถานภาพสตรี เป็นองค์กรสาธารณกุศลที่ก่อตั้งมา 40 ปี โดยภารกิจหลัก คือการจัดทําบ้านพักฉุกเฉิน เพื่อให้การช่วยเหลือผู้หญิงและเด็กที่ประสบปัญหาวิกฤติชีวิตผ่านกระบวนการฟื้นฟูสร้างความเข้มแข็งให้การศึกษาและฝึกอาชีพเพื่อพัฒนาคุณภาพชีวิตและสถานภาพให้ยืนหยัดในสังคมอย่างเหมาะสม โดยได้ดูแลและให้ความช่วยเหลือผู้หญิงที่ประสบปัญหาต่างๆเช่นถูกกระทําความรุนแรงทั้งร่างกายและจิตใจ ถูกล่วงละเมิดทางเพศ เอารัดเอาเปรียบ โดยรวมสิทธิของตนเองตามกฎหมาย ถูกบังคับค้าประเวณี ท้องไม่พร้อม ขัดแย้งในครอบครัว ไม่มีงานทํา เป็นต้น ซึ่งในปัจจุบัน สมาคมส่งเสริมสถานภาพสตรีบ้านพักฉุกเฉิน ได้ดูแล ผู้หญิงที่ประสบปัญหาต่างๆ 220 คน อาทิ ปัญหาท้องไม่พร้อม 46 คน ความรุนแรงในครอบครัวจากสามี 26 คน เด็กที่ได้รับผลกระทบติดตามแม่ 81 คน เป็นต้น
รัฐบาลไทย-ข่าวทำเนียบรัฐบาล-​“เกณิกา”เผย กรมปศุสัตว์พบ “โรคแอนแทรกซ์” ในลาว จากการกินเนื้อวัว - ควายดิบ ยกระดับมาตรการเฝ้าระวังป้องกันโรค เข้มงวดด่านกักกันสัตว์ตามแนวชายแดนไทย - ลาว ตรวจสอบการลักลอบนำเข้า
วันเสาร์ที่ 9 มีนาคม 2567
09/03/2567
​“เกณิกา”เผย กรมปศุสัตว์พบ “โรคแอนแทรกซ์” ในลาว จากการกินเนื้อวัว - ควายดิบ ยกระดับมาตรการเฝ้าระวังป้องกันโรค เข้มงวดด่านกักกันสัตว์ตามแนวชายแดนไทย - ลาว ตรวจสอบการลักลอบนําเข้า
​“เกณิกา”เผย กรมปศุสัตว์พบ “โรคแอนแทรกซ์” ในลาว จากการกินเนื้อวัว - ควายดิบ ยกระดับมาตรการเฝ้าระวังป้องกันโรค เข้มงวดด่านกักกันสัตว์ตามแนวชายแดนไทย - ลาว ตรวจสอบการลักลอบนําเข้า
วันนี้ (9 มี.ค. 67) น.ส.เกณิกา อุ่นจิตร์ รองโฆษกประจําสํานักนายกรัฐมนตรี กล่าวว่า ในขณะนี้กรมปศุสัตว์ได้แจ้งเตือนการพบโรคแอนแทรกซ์ ซึ่งเป็นโรคติดต่อจากสัตว์สู่คนในประเทศลาว โดยมีสาเหตุจากการบริโภคเนื้อโค - กระบือดิบ โดยเมื่อวันที่ 7 มีนาคม 2567 มีรายงานข่าวต่างประเทศว่า พบผู้ป่วยโรคแอนแทรกซ์ 3 รายที่เมืองสุขุมา แขวงจําปาสัก ซึ่งอยู่ทางตอนใต้ของสาธารณรัฐประชาธิปไตยประชาชนลาว ซึ่งโรคแอนแทรกซ์ (Anthrax) เป็นโรคติดต่อจากสัตว์สู่คน โดยโรคนี้มีสาเหตุจากเชื้อแบคทีเรีย (Bacillus anthracis) สัตว์ที่เป็นโรคนี้ส่วนใหญ่เกิดจากการหายใจเอาสปอร์ของเชื้อแบคทีเรียที่ปนเปื้อนอยู่ในดินหรือหญ้าเข้าสู่ร่างกาย หรือจากการกินน้ําและอาหารที่มีเชื้อปะปนเข้าไป เมื่อเชื้อเข้าตัวสัตว์จะเพิ่มจํานวนมากขึ้น พร้อมสร้างสารพิษทําให้สัตว์ป่วยและตายในที่สุด
ทั้งนี้ระหว่างสัตว์ป่วย เชื้อถูกขับออกมากับอุจจาระปัสสาวะหรือน้ํานม เมื่อเปิดผ่าซาก เชื้อสัมผัสกับอากาศจะสร้างสปอร์ทําให้คงทนในสภาพแวดล้อมได้นาน โค กระบือ แพะ และแกะที่ป่วยจะมีอาการแบบเฉียบพลันคือ จะตายอย่างรวดเร็ว มีเลือดสีดําคล้ําไหลออกตามทวารต่าง ๆ ซากไม่แข็งตัว สําหรับคนที่ผ่าซากหรือบริโภคเนื้อสัตว์ป่วยด้วยโรคนี้แบบสุก ๆ ดิบ ๆ จะพบแผลหลุมตามนิ้วมือ แขน หรือช่องปากและมีอาการเจ็บปวดในช่องท้อง โรคนี้ทําให้คนตายได้หากตรวจพบโรคช้า
น.ส.เกณิกา กล่าวต่อว่า กระทรวงเกษตรและสหกรณ์โดยกรมปศุสัตว์ ได้ยกระดับมาตรการเฝ้าระวังป้องกันโรค โดยสั่งการให้ด่านกักกันสัตว์ตามแนวชายแดนไทย - ลาว เข้มงวดตรวจสอบการลักลอบนําเข้าโค กระบือ แพะ และแกะที่มีชีวิต รวมถึงผลิตภัณฑ์ด้วย เตรียมความพร้อมด้านวัคซีนป้องกันโรค และขอความร่วมมือเกษตรกรผู้เลี้ยงโค กระบือ แพะ และแกะให้ดูแลสัตว์ของตนเองให้มีสุขภาพสมบูรณ์ แข็งแรง และหมั่นสังเกตอาการสัตว์เลี้ยงของตนเองอยู่เสมอ ขอย้ําให้บริโภคเนื้อสัตว์ที่ผ่านการปรุงสุกและเป็นเนื้อสัตว์ที่ทราบแหล่งที่มาเท่านั้น
“หากเกษตรกรหรือประชาชนทั่วไป พบโค กระบือ แพะ แกะ แสดงอาการป่วยหรือตายผิดปกติโดยไม่ทราบสาเหตุแบบเฉียบพลัน ห้ามเปิดผ่าซาก ห้ามเคลื่อนย้ายซากหรือชําแหละเพื่อการบริโภค ให้รีบแจ้งเจ้าหน้าที่ปศุสัตว์ อาสาปศุสัตว์ กํานัน ผู้ใหญ่บ้าน หรือเจ้าหน้าที่องค์การบริหารส่วนตําบล (อบต.) ในพื้นที่ หรือ ผ่านทาง Application DLD 4.0 หรือโทรศัพท์สายด่วน 063-225-6888 เพื่อให้การช่วยเหลือเกษตรกรได้อย่างทันท่วงที”
รัฐบาลไทย-ข่าวทำเนียบรัฐบาล-ฝ่ายปกครองปาย บูรณาการฝ่ายความมั่นคงลาดตระเวน ตรวจพบของกลางยาบ้า 1.2 ล้านเม็ด ไอซ์ 35 กิโลกรัม หลังจากได้รับเบาะแสยาเสพติดซุกซ่อนในพื้นที่ตะเข็บชายแดน ผู้ว่าฯ ย้ำเจ้าหน้าที่ยกระดับ
วันเสาร์ที่ 9 มีนาคม 2567
09/03/2567
ฝ่ายปกครองปาย บูรณาการฝ่ายความมั่นคงลาดตระเวน ตรวจพบของกลางยาบ้า 1.2 ล้านเม็ด ไอซ์ 35 กิโลกรัม หลังจากได้รับเบาะแสยาเสพติดซุกซ่อนในพื้นที่ตะเข็บชายแดน ผู้ว่าฯ ย้ําเจ้าหน้าที่ยกระดับ
ฝ่ายปกครองปาย บูรณาการฝ่ายความมั่นคงลาดตระเวน ตรวจพบของกลางยาบ้า 1.2 ล้านเม็ด ไอซ์ 35 กิโลกรัม หลังจากได้รับเบาะแสยาเสพติดซุกซ่อนในพื้นที่ตะเข็บชายแดน ผู้ว่าฯ แม่ฮ่องสอน เน้นย้ํา เจ้าหน้าที่ยกระดับความเข้มข้น Re X-ray ในพื้นที่ พร้อมขยายผล
ฝ่ายปกครองปาย บูรณาการฝ่ายความมั่นคงลาดตระเวน ตรวจพบของกลางยาบ้า 1.2 ล้านเม็ด ไอซ์ 35 กิโลกรัม หลังจากได้รับเบาะแสยาเสพติดซุกซ่อนในพื้นที่ตะเข็บชายแดน ผู้ว่าฯ แม่ฮ่องสอน เน้นย้ํา เจ้าหน้าที่ยกระดับความเข้มข้น Re X-ray ในพื้นที่ พร้อมขยายผลนําตัวผู้กระทําความผิดทั้งขบวนการมาลงโทษตามกฎหมายให้ได้
รัฐบาลไทย-ข่าวทำเนียบรัฐบาล-“คารม” รองโฆษกรัฐบาล ย้ำเตือนประชาชนอย่าหลงกล ตกเป็นเหยื่อมิจฉาชีพ  เผยมูลค่าความเสียหาย เดือน ก.พ. 67 กว่าสองพันล้านบาท หากถูกหลอก แนะแจ้งความออนไลน์ ผ่าน www.thaipoliceonline.com
วันเสาร์ที่ 9 มีนาคม 2567
09/03/2567
“คารม” รองโฆษกรัฐบาล ย้ําเตือนประชาชนอย่าหลงกล ตกเป็นเหยื่อมิจฉาชีพ  เผยมูลค่าความเสียหาย เดือน ก.พ. 67 กว่าสองพันล้านบาท หากถูกหลอก แนะแจ้งความออนไลน์ ผ่าน www.thaipoliceonline.com
​“คารม” รองโฆษกรัฐบาล ย้ําเตือนประชาชนอย่าหลงกล ตกเป็นเหยื่อมิจฉาชีพ  เผยมูลค่าความเสียหาย เดือน ก.พ. 67 กว่าสองพันล้านบาท หากถูกหลอก แนะแจ้งความออนไลน์ ผ่าน www.thaipoliceonline.com
วันนี้ (9 มีนาคม 2567) นายคารม พลพรกลาง รองโฆษกประจําสํานักนายกรัฐมนตรี เปิดเผย ผลการแจ้งความออนไลน์ ผ่าน https://www.thaipoliceonline.com ตั้งแต่ 1 – 29 กุมภาพันธ์ 2567 รวม 21,506 เรื่อง มูลค่าความเสียหายรวม 2,493,842,459 บาท เฉลี่ย 85,944,568 บาทต่อวัน ผลการอายัดบัญชี จํานวน 26,621 บัญชี ยอดขออายัด จํานวน 1,592,427,042 บาท ยอดอายัดได้ จํานวน 585,162,740 บาท
สําหรับประเภทคดีออนไลน์ที่มีการแจ้งความมากที่สุด 5 อันดับแรก ดังนี้ 1. หลอกลวงซื้อขายสินค้าหรือบริการ (ไม่เป็นขบวนการ) มูลค่าความเสียหาย 198,614,971 บาท 2. หลอกให้โอนเงินเพื่อทํางานหารายได้พิเศษ มูลค่าความเสียหาย 326,172,595 บาท 3.หลอกให้กู้เงิน มูลค่าความเสียหาย 106,624,305 บาท   4.หลอกให้ลงทุนผ่านระบบคอมพิวเตอร์ มูลค่าความเสียหาย 1,151,441,270 บาท และ 5. Call center มูลค่าความเสียหาย 233,274,414 บาท
“ขอประชาชนอย่าหลงกล ตกเป็นเหยื่อมิจฉาชีพ หากถูกหลอก สามารถแจ้งความออนไลน์ที่ https://www.thaipoliceonline.com หรือสอบถามที่เบอร์ 1441 หรือ 081-866-3000”นายคารม ย้ํา
รัฐบาลไทย-ข่าวทำเนียบรัฐบาล-​นายกฯ ปราศรัยวันสตรีสากล ประจำปี 2567 ย้ำประเทศไทยให้ความสำคัญกับการเสริมสร้างบทบาทสตรี “เสริมพลังสตรี และเด็กหญิง ขจัดความยากจน สู่ความเท่าเทียมระหว่างเพศ บนพื้นฐานครอบครัว”
วันศุกร์ที่ 8 มีนาคม 2567
08/03/2567
​นายกฯ ปราศรัยวันสตรีสากล ประจําปี 2567 ย้ําประเทศไทยให้ความสําคัญกับการเสริมสร้างบทบาทสตรี “เสริมพลังสตรี และเด็กหญิง ขจัดความยากจน สู่ความเท่าเทียมระหว่างเพศ บนพื้นฐานครอบครัว”
​นายกฯ ปราศรัยวันสตรีสากล ประจําปี 2567 ย้ําประเทศไทยให้ความสําคัญกับการเสริมสร้างบทบาทสตรี “เสริมพลังสตรี และเด็กหญิง ขจัดความยากจน สู่ความเท่าเทียมระหว่างเพศ บนพื้นฐานครอบครัวที่อบอุ่น”
วันที่ 8 มีนาคม 2567 นายชัย วัชรงค์ โฆษกประจําสํานักนายกรัฐมนตรี เผย นายเศรษฐา ทวีสิน นายกรัฐมนตรี กล่าวปราศรัยเนื่องในโอกาส “วันสตรีสากล” ประจําปี 2567 วันที่ 8 มีนาคม 2567 ส่งความระลึกถึง และความปรารถนาดีมายังสตรีไทย รวมทั้งผู้ที่ปฏิบัติงานด้านการพัฒนาสตรีทุกคน ซึ่งเป็นผู้ที่มีบทบาทสําคัญในการพัฒนาสังคมและประเทศชาติให้เจริญก้าวหน้า
นายกรัฐมนตรีกล่าวว่า องค์การสหประชาชาติกําหนดให้วันที่ 8 มีนาคมของทุกปี เป็น “วันสตรีสากล” เพื่อให้ทั่วโลกตระหนักถึงความสําคัญของสตรีที่มีส่วนร่วมในการขับเคลื่อนสังคม และประเทศชาติ ร่วมรณรงค์ให้มีการปฏิบัติต่อสตรีอย่างเท่าเทียม รวมทั้งเชิดชูเกียรติแก่สตรีที่ได้ทําคุณประโยชน์แก่ส่วนรวม
ประเทศไทยให้ความสําคัญกับการเสริมสร้างบทบาทสตรี โดยในปีนี้กําหนดแนวคิด “เสริมพลังสตรี และเด็กหญิง ขจัดความยากจน สู่ความเท่าเทียมระหว่างเพศ บนพื้นฐานครอบครัวที่อบอุ่น”เพื่อสร้างความตระหนักและการรับรู้ของสังคมส่วนรวมว่า สตรีทุกคนควรได้รับการส่งเสริม สนับสนุนและพัฒนาตั้งแต่วัยเยาว์ ทั้งการได้รับการศึกษา การประกอบสัมมาชีพ การได้รับสิทธิและสวัสดิการต่าง ๆ ซึ่งเป็นพื้นฐานสําคัญที่จะช่วยยกระดับคุณภาพชีวิตและความเป็นอยู่ของสตรีให้ดีขึ้น โดยเฉพาะอย่างยิ่งต้องส่งเสริมและพัฒนาบทบาทของสตรีในสังคม เน้นความเสมอภาคทางเพศโดยไม่ถูกเลือกปฏิบัติ ได้รับการเคารพ มีเกียรติและคุณค่าความเป็นสตรี
นายกรัฐมนตรีกล่าวว่า เรามีกองทุนพัฒนาบทบาทสตรีที่คอยช่วยเหลือสนับสนุนสตรีที่ขาดโอกาสและแก้ไขปัญหาของสตรีที่ถูกเลือกปฏิบัติอย่างไม่เป็นธรรม รวมถึงเป็นแหล่งเงินทุนที่จะใช้เพื่อสร้างอาชีพและสวัสดิการให้แก่สตรีที่ด้อยโอกาส เพื่อให้สตรีทุกคนมีบทบาทนําในสังคมได้อย่างภาคภูมิใจ สามารถดํารงชีวิตได้อย่างมั่นคง มีรายได้เลี้ยงดูตนเองและสามารถจุนเจือครอบครัวให้มีความอยู่ดี กินดี มีความสุข
“ผมขอขอบคุณทุกภาคส่วนที่มีส่วนร่วมในการดําเนินภารกิจส่งเสริม คุ้มครองและพิทักษ์สิทธิรวมทั้งพัฒนาศักยภาพของสตรีมาอย่างต่อเนื่อง ในโอกาส “วันสตรีสากล” ผมขออวยพรให้สตรีไทย ผู้ที่ได้รับรางวัลและผู้ที่ปฏิบัติงานด้านการพัฒนาสตรีไทยทุกคนประสบแต่ความสุข ความเจริญ มีสุขภาพกาย สุขภาพใจแข็งแรงสมบูรณ์ และสัมฤทธิผลในสิ่งที่พึงปรารถนาทุกประการโดยทั่วกัน”
รัฐบาลไทย-ข่าวทำเนียบรัฐบาล-​”นฤมล“ ชวน Toyota Tsusho มาขยายการลงทุนขนาดใหญ่ในธุรกิจไฮโดรเจนในไทย เชื่อไทยมีความพร้อม
วันเสาร์ที่ 9 มีนาคม 2567
09/03/2567
​”นฤมล“ ชวน Toyota Tsusho มาขยายการลงทุนขนาดใหญ่ในธุรกิจไฮโดรเจนในไทย เชื่อไทยมีความพร้อม
​”นฤมล“ ชวน Toyota Tsusho มาขยายการลงทุนขนาดใหญ่ในธุรกิจไฮโดรเจนในไทย เชื่อไทยมีความพร้อม
วันนี้ (9 มีนาคม 2567) ศาสตราจารย์นฤมล ภิญโญสินวัฒน์ ผู้แทนการค้าไทย เปิดเผยว่า ได้นําคณะทีมไทยแลนด์ พร้อมด้วย นางสาวกนกพร โชติปาล อัครราชทูต (ฝ่ายเศรษฐกิจการลงทุน) ณ กรุงโตเกียว เข้าพบหารือ กับนาย Jun Karato Executive Officer, Deputy of Chief Technology Officer of Toyota Tsusho Corporation
สําหรับ Toyota Tsusho เป็น 1 ใน 17 กลุ่มบริษัทที่อยู่ภายใต้ Toyota Group โดยดําเนินธุรกิจในเครือที่เกี่ยวกับการนําเข้าและส่งออก ค้าขายในประเทศญี่ปุ่นและระหว่างประเทศ โดย โตโยต้า ทูโช (ไทยแลนด์) ได้เข้าจดทะเบียนดําเนินธุรกิจในประเทศไทย ผ่านบริษัทต่าง ๆ จํานวนของประเทศมาก มาตั้งแต่ปี พ.ศ.2500
ผู้แทนการค้า กล่าวว่า ที่ผ่านมา โตโยต้า ทูโช (ไทยแลนด์) มีความร่วมมือกับฝ่ายไทยอย่างเป็นรูปธรรม ได้แก่ โครงการความร่วมมือกับไทยในการผลิตต้นแบบรถกระบะไฟฟ้าดัดแปลง จากรถกระบะที่มีอายุมากกว่า 10 ปี โดยใช้วัสดุอุปกรณ์นําเข้าจากต่างประเทศและจากการพัฒนาชิ้นส่วนในประเทศ โดยดําเนินการร่วมกัน ระหว่างวิศวกรจากประเทศญี่ปุ่นและไทย มีการทดสอบคุณภาพและความปลอดภัยตามแนวปฏิบัติของประเทศญี่ปุ่น ซึ่งได้รับการจดทะเบียนยานยนต์ไฟฟ้าดัดแปลงจากกรมการขนส่งทางบก และได้ผ่านการวิ่งทดสอบการใช้งานบนท้องถนนจริงเป็นระยะทางกว่า 7,000 กิโลเมตร ทั้งนึ้ ได้นํารถต้นแบบแสดงในงาน Idemitsu Super Endurance Southeast Asia Trophy 2023 ด้วยแล้ว
นอกจากนั้น โตโยต้า ทูโช (ไทยแลนด์) ได้ลงนามบันทึกข้อตกลงความร่วมมือกับ ปตท. ในโครงการนําถังก๊าซปิโตรเลียมเหลวที่ไม่ได้มาตรฐานมารีไซเคิลเป็นผลิตภัณฑ์อื่นเพื่อนํากลับมาใช้ในกระบวนการซ่อมบํารุงภายใต้กลุ่มธุรกิจเศรษฐกิจหมุนเวียน (Circular Economy)
“จากการหารือกับผู้บริหาร Toyota Tsusho ที่ประเทศญี่ปุ่น ด้านธุรกิจเชื้อเพลิงไฮโดรเจน เพื่อเปลี่ยนผ่านภาคอุตสาหกรรมสู่การใช้พลังงานสะอาดเพื่อรองรับกฎระเบียบด้านผลกระทบต่อสิ่งแวดล้อมของหลายประเทศทั่วโลก Toyota Tsusho เห็นว่าประเทศไทย มีความพร้อมด้านวัตถุดิบในการผลิต Biogas และบุคลากรที่มีความรู้ความเชี่ยวชาญ จึงอยู่ระหว่างการพิจารณาที่จะเข้ามาลงทุนขนาดใหญ่ในธุรกิจด้านนี้ในประเทศไทย” ผู้แทนการค้าย้ํา
รัฐบาลไทย-ข่าวทำเนียบรัฐบาล-​นายกฯ หารือเพิ่มโอกาสประเทศไทยเป็นเจ้าภาพจัดการแข่ง Formula E งานศิลปะ Art Basel และเยี่ยมชมตลาดสินค้าไทย
วันเสาร์ที่ 9 มีนาคม 2567
​นายกฯ หารือเพิ่มโอกาสประเทศไทยเป็นเจ้าภาพจัดการแข่ง Formula E งานศิลปะ Art Basel และเยี่ยมชมตลาดสินค้าไทย
​นายกฯ หารือเพิ่มโอกาสประเทศไทยเป็นเจ้าภาพจัดการแข่ง Formula E งานศิลปะ Art Basel และเยี่ยมชมตลาดสินค้าไทย
วันนี้ (9 มีนาคม 2567) เวลา 09.30 น. (เวลาท้องถิ่นกรุงปารีส) ณ Cafe de la Paix นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง พบหารือกลุ่มผู้บริหาร Formula E ผู้จัดการแข่งขันรถยนต์ที่ขับเคลื่อนด้วยพลังงานไฟฟ้า
โดยทาง Formula E สนใจจัดการแข่งขันรถแข่งแบบ EV ในประเทศไทย ซึ่งนายกรัฐมนตรีจะได้พบกับผู้บริหารอีกครั้ง ในการสํารวจพื้นที่ จังหวัดเชียงใหม่ ประเทศไทย ซึ่งปีหน้า 2568 จะเป็น Golden year of Tourism ของประเทศไทย
ต่อจากนั้น เวลา 09.50 น. นายกรัฐมนตรีได้พบผู้จัดงาน Art Basel ซึ่งเป็นการจัดงานศิลปะระดับโลก การหารือครั้งนี้กับ steering committee ของ Art Basel นายกรัฐมนตรีได้เชิญชวนผู้จัดงานฯ ให้มาจัดงานศิลปะที่ประเทศไทย เพื่อเป็นโอกาสกระตุ้นการท่องเที่ยวไทย ดึงดูดผู้ชื่นชอบงานศิลปะระดับโลก หลายหมื่นคน มาซื้อขายงานศิลปะในเมืองไทย และนอกจากจะช่วยกระตุ้นเศรษฐกิจได้แล้ว ยังเป็นการเปิดเวทีให้ศิลปินไทยได้แสดงฝีมือ ความคิดสร้างสรรค์ ในงานศิลปะ
หลังจากนั้น ได้เดินทางไปห้าง Galeries Lafayette แวะที่ชั้น 2 และ 3 ของห้าง จุดที่มีโดม ซึ่งถือเป็นสัญลักษณ์ของห้างฯ และยังได้แวะในโซนของ young designer ซึ่งได้หารือกับผู้บริหารห้างว่าอยากจะเห็นสินค้าไทยมาวางขายมากขึ้น เพิ่มโอกาสให้ผู้ค้าไทย และนักออกแบบไทย อยากให้ชื่อเสียงคนไทยเป็นที่รู้จักที่นี่มากขึ้น และอยากให้มีกิจกรรมร่วมกับห้างฝรั่งเศส เช่น ตั้ง popup เร่งหาศักยภาพความร่วมมือให้ young thai designer
ต่อจากนั้น เดินทางมายังห้างค้าปลีก Tang Freres เพื่อสํารวจตลาดสินค้าไทย